**ΑΝΑΚΟΙΝΩΣΗ**

 **Μερικής Φοίτησης Φοιτητών/ριών του Τμήματος Λογοθεραπείας**

Οι φοιτητές/ριες που δεν έχουν υπερβεί το ανώτατο όριο φοίτησης, σύμφωνα με την παρ. 1 του άρθρου 76 και την παρ. 3 του άρθρου 454 του Ν. 4957/2022, δύνανται, μετά από αίτησή τους προς τη Γραμματεία του Τμήματος, να ενταχθούν σε καθεστώς μερικής φοίτησης.

Δικαίωμα υποβολής αίτησης για μερική φοίτηση έχουν:

Α) οι φοιτητές/τριες που αποδεδειγμένα εργάζονται τουλάχιστον είκοσι (20) ώρες την εβδομάδα,

Β) οι φοιτητές/τριες με αναπηρία και ειδικές εκπαιδευτικές ανάγκες,

Γ) οι φοιτητές/τριες που είναι παράλληλα αθλητές/τριες και κατά τη διάρκεια των σπουδών τους ανήκουν σε αθλητικά σωματεία εγγεγραμμένα στο ηλεκτρονικό μητρώο αθλητικών σωματείων του άρθρου 142 του ν. 4714/2020 (Α’ 148), που τηρείται στη Γενική Γραμματεία Αθλητισμού (Γ.Γ.Α.) υπό τις ακόλουθες προϋποθέσεις:

γα) για όσα έτη καταλαμβάνουν διάκριση 1ης έως και 8ης θέσης σε πανελλήνια πρωταθλήματα ατομικών αθλημάτων με συμμετοχή τουλάχιστον δώδεκα (12) αθλητών και οκτώ (8) σωματείων ή αγωνίζονται σε ομάδες των δύο (2) ανώτερων κατηγοριών σε ομαδικά αθλήματα ή συμμετέχουν ως μέλη εθνικών ομάδων σε πανευρωπαϊκά πρωταθλήματα, παγκόσμια πρωταθλήματα ή άλλες διεθνείς διοργανώσεις υπό την Ελληνική Ολυμπιακή Επιτροπή, ή

γβ) συμμετέχουν έστω άπαξ, κατά τη διάρκεια της φοίτησής τους στο πρόγραμμα σπουδών για το οποίο αιτούνται την υπαγωγή τους σε καθεστώς μερικής φοίτησης, σε ολυμπιακούς, παραολυμπιακούς αγώνες και ολυμπιακούς αγώνες κωφών. Οι φοιτητές της παρούσας υποπερίπτωσης δύνανται να εγγράφονται ως φοιτητές μερικής φοίτησης, μετά από αίτησή τους που εγκρίνεται από την Κοσμητεία της Σχολής.

Τα απαραίτητα δικαιολογητικά ανάλογα με τον λόγο διακοπής φοίτησης είναι:

1. Αίτηση (επισυνάπτεται)
2. Για την περίπτωση **Α**: Σχετική σύμβαση εργασίας ή βεβαίωση εργοδότη/τριας καθώς και ένσημα για ασφαλισμένους/ες στον ιδιωτικό τομέα.
3. Για την περίπτωση **Β**: βεβαίωση διαπίστωσης της αναπηρίας από Κέντρα Πιστοποίησης Αναπηρίας (ΚΕΠΑ) ή από επταμελή υγειονομική επιτροπή δημόσιου νοσοκομείου. Φοιτητές/τριες που έχουν εγγραφεί με την ειδική κατηγορία των φοιτητών/τριών με αναπηρία, δεν απαιτείται να προσκομίσουν επιπλέον δικαιολογητικά από αυτά που είχαν αρχικά προσκομίσει για την εγγραφή τους.
4. Για την περίπτωση **Γ**: βεβαίωση από τη Γενική Γραμματεία Αθλητισμού, ή την Ολυμπιακή Επιτροπή, κατά περίπτωση, στην οποία θα πιστοποιείται ο λόγος για τον οποίο ζητείται η ένταξη σε καθεστώς μερικής φοίτησης.

Αναφορικά με τη μερική φοίτηση, ισχύουν τα εξής:

* Για τους φοιτητές που φοιτούν υπό καθεστώς μερικής φοίτησης, κάθε εξάμηνο προσμετράται ως μισό ακαδημαϊκό εξάμηνο.
* Οι φοιτητές αυτοί δεν δύνανται να δηλώνουν προς παρακολούθηση και να εξετάζονται σε αριθμό μεγαλύτερο από το ήμισυ των μαθημάτων του εξαμήνου που προβλέπει το πρόγραμμα σπουδών.
* Για τους φοιτητές που έχουν ενταχθεί στο καθεστώς της μερικής φοίτησης εφαρμόζεται η ανώτατη διάρκεια φοίτησης.

Οι πρωτοετείς φοιτητές/ριες υποβάλλουν αίτηση μερικής φοίτησης εφόσον έχει ολοκληρωθεί η διαδικασία της αρχικής εγγραφής τους.

Οι αιτήσεις με τα απαραίτητα δικαιολογητικά υποβάλλονται στη Γραμματεία του Τμήματος με τους παρακάτω τρόπους:

1. Ηλεκτρονικά στο email: gramlogo@uop.gr ή gramlogo@go.uop.gr
2. Ταχυδρομικά στη Διεύθυνση **Πανεπιστήμιο Πελοποννήσου, Τμήμα Λογοθεραπείας, Κόμβος Αντικάλαμου, Νέο Κτίριο, Γραφείο Δ:0.10.**
3. Αυτοπροσώπως

Η αίτηση που θα υποβληθεί ηλεκτρονικά ή ταχυδρομικά θα πρέπει να φέρει το γνήσιο της υπογραφής του/της αιτούντος/αιτούσης από Δημόσια Αρχή ή μέσω του gov.gr

**Η αίτηση μαζί με τα δικαιολογητικά για μερική φοίτηση θα πρέπει να κατατεθούν μέχρι και τις 17.10.2025.**

Από τη Γραμματεία